paragraph_text: Najpoznatiji hitovi u Europi kao solo izvođača bile su pjesme I Only Have Eyes For You iz 1975. i Bright Eyes iz 1979., koje su zasjele na prvo mjesto engleske top liste (Bright Eyes šest tjedana). Ova pjesma se mogla čuti u animiranom filmu Watership Down, koji je snimljen po istoimenoj knjizi Richarda Adamsa. U SAD-u je singl All I Know iz 1973. bio najbolje plasiran. 1989. objavljuje knjigu poezije pod nazivom Still Water.